**Kunfehértó Község Polgármesterének**

**ELŐTERJESZTÉSE**

Kunfehértó Község Önkormányzatának Képviselő-testülete

2018. január 31. napján tartandó ülésére

Tárgy: pályázat benyújtása a VP6-19.2.1.-32-2-17 kódszámú felhívásra

Magyarország Kormánya felhívást tett közzé a Felső-Bácska Vidékfejlesztési Egyesület, mint a LEADER helyi akciócsoport (HACS) illetékességi területén működő civil és nonprofit szervezetek, önkormányzatok támogatására a HACS területén megvalósuló kulturális, hagyományőrző rendezvények megvalósítása, a turisztikai vonzerő és identitástudat növelése érdekében.

**A támogatás intenzitása:** 85%

**A támogatás max.összege:** 1.500.000 Ft

**Támogatható tevékenységek**:

- rendezvényszervezéshez kapcsolódó tevékenységek

- rendezvény megvalósításához szükséges eszközök bérlése

- rendezvény érdekében felmerülő eszközök beszerzése

Kérem a Képviselő-testületet, hogy az alábbi határozati javaslatot szíveskedjen elfogadni.

**H a t á r o z a t i j a v a s l a t:**

**1.Kunfehértó Község Önkormányzatának Képviselő-testülete pályázat kíván benyújtani a VP6-19.2.1.-32-2-17** **kódszámú, „Kulturális értékmegőrző rendezvények lebonyolítása” című felhívásra eszközbeszerzés/eszközbérlés tárgyában. A pályázat keretében megvalósítandó projekt bruttó összköltsége nem haladhatja meg a 1.700.000 Ft-ot. A pályázathoz szükséges önerőt a Képviselő-testület a 2018. évi költségvetése terhére biztosítja.**

**2. Kunfehértó Község Önkormányzatának Képviselő-testülete felhatalmazza a polgármestert a pályázattal kapcsolatos dokumentumok elkészíttetésére, aláírására, a pályázat benyújtására, a szükséges nyilatkozatok megtételére.**

Határidő: azonnal

Felelős: Huszár Zoltán Polgármester

Értesül: Polgármester, Csernák Lajos, Gömzsik László, Ficsórné Sáfár Anett

Kunfehértó, 2018.január 26.

Huszár Zoltán